અત્યાર સુધી બસસ્ટેન્ડની ચહલપહલ જોઈને સમય પસાર કરતી અલકા એક્દમ ચમકી ગઈ. તેને ખ્યાલ આવ્યો કે આ વિષે તો એણે વિચાર સુદ્ધાં નહોતો કર્યો. તેને થોડી ગભરામણ પણ થવા લાગી, તેની આંખ સામે રાતનો અંધકાર અને પોતે એકલી બસસ્ટેન્ડ પર બેઠી છે તેવું ચિત્ર ખડું થઈ ગયું. તેનું મન કંઈં કેટલાય અજ્ઞાત વિચારોથી ઘેરાઈ ગયું. ધીરે ધીરે રાત સંધ્યા પર ભરડો લઇ રહી હતી અને જેમ જેમ અંધકાર વધતો જતો હતો તેમ સ્ટેન્ડ પરની ચહલપહલ ઓછી થઈ રહી હતી.